

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2022. május 30.-i rendkivüli ülésére**

**Egyes önkormányzati rendeletek deregulációs célú hatályon kívül helyezéséről**

**A napirendet tárgyaló ülés dátuma**: **2022.05.30.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** egyszerű / **minősített**

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: -**

**2. Jogszabályi hivatkozások**: -

**3.Költségkihatások és egyéb szükséges feltételeket, illetve megteremtésük javasolt forrásai: -**

**4. Tényállás bemutatása:**

A jogalkotásról szóló 2010. évi CXXX. törvény (a továbbiakban: Jat.) az alábbiakról rendelkezik:

***22. §*** *(1) A jogalkalmazás és az utólagos hatásvizsgálat tapasztalatait is figyelembe véve a Kormány tagja gondoskodik arról, hogy a tárgykört érintő új jogi szabályozás vagy módosítás megalkotása során, ennek hiányában e célból kiadott jogszabály keretében*

1. *az elavult, szükségtelenné vált,*
2. *a jogrendszer egységébe nem illeszkedő,*
3. *a szabályozási cél sérelme nélkül egyszerűsíthető, a jogszabály címzettjei számára gyorsabb, kevésbé költséges eljárásokat eredményező szabályozással felváltható,*
4. *a normatív tartalom nélküli, tartalmilag kiüresedett vagy egyébként alkalmazhatatlan, vagy*
5. *az indokolatlanul párhuzamos vagy többszintű szabályozást megvalósító, a feladatkörébe tartozó jogszabályi rendelkezések hatályon kívül helyezésére, illetve megfelelő módosítására kerüljön sor.*

*(2) Az (1) bekezdés szerinti* ***felülvizsgálat lefolytatásáról az általa alkotott rendelet esetén*** *a Magyar Nemzeti Bank elnöke, az önálló szabályozó szerv vezetője,* ***az önkormányzati rendelet esetén a jegyző gondoskodik.***

A deregulációs követelmények és igények szűkségessé teszik egyes, korábban megalkotott önkormányzati rendeletek hatályon kívül helyezését.

A dereguláció a hatékony jogi szabályozás egyik alapvető kritériuma. Rendeltetése, hogy mindenki számára egyszerűbbé tegye a jogszabályok közötti tájékozódást. Az elavult jogszabályok hatályon kívül helyezése a jogbiztonság szempontjából fontos.

Felülvizsgálva a hatályos önkormányzati rendeleteinket javasoljuk hatályon kívül helyezni a 2014-2017 év közötti időszak zárszámadási és költségvetési rendeleteit.

Telki, 2022. május 12.

 Deltai Károly

 polgármester

**Telki Község Önkormányzata Képviselő-testületének .../.... (...) önkormányzati rendelete**

**egyes önkormányzati rendeletek deregulációs célú hatályon kívül helyezéséről**

Telki Község Önkormányzatának Képviselő-testülete Alaptörvény 32.cikk (2) bekezdésben meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

Hatályát veszti a Telki Község Képviselő-testülete 4/2014. (II. 14.) Ör. számú rendelete Telki Község Képviselő-testülete és intézményei 2014. költségvetéséről szóló Telki Község Képviselő-testülete.

**2. §**

Hatályát veszti a Telki Község Képviselő-testülete és Intézményei 2013. évi költségvetésének végrehajtásáról szóló 8/2014 (V.5.) önkormányzati rendelet.

**3. §**

Hatályát veszti a Telki Község Képviselő-testülete 6/2015. (II. 26.) Ör. számú rendelete Önkormányzat 2015. költségvetéséről szóló 6/2015 (II.26.) önkormányzati rendelet.

**4. §**

Hatályát veszti a Telki Község Képviselő-testülete 10/2015. (V.29.) Ör. számú rendelete Telki Község Képviselő-testülete és Intézményei 2014. évi költségvetés végrehajtásáról szóló 10/2015 (V.29.) önkormányzati rendelet.

**5. §**

Hatályát veszti a Telki Község Önkormányzat Képviselő-testülete 1/2016. (II. 25.) önkormányzati rendelete rendelete Telki Község Önkormányzat 2016. költségvetéséről szóló 1/2016 (II.25.) önkormányzati rendelet.

**6. §**

Hatályát veszti a Telki Község Önkormányzat Képviselő-testülete 7/ 2016.(V.31. ) önkormányzati rendelete az önkormányzat 2015. évi költségvetésének végrehajtásáról szóló 7/2016 (V.31.) önkormányzati rendelet.

**7. §**

Hatályát veszti a Telki Község Önkormányzat Képviselő-testülete 6/2017. (II. 17.) önkormányzati rendelete Telki Község Önkormányzat 2017. költségvetéséről szóló 6/2017 (II.17.) önkormányzati rendelet.

**8. §**

Hatályát veszti az önkormányzat 2016. évi költségvetésének végrehajtásáról szóló 11/2017 (VI.2.) önkormányzati rendelet.

**9. §**

Hatályát veszti Az önkormányzat 2017. évi költségvetésének végrehajtásáról szóló 12/2018 (V.30.) önkormányzati rendelet.

**10. §**

Ez a rendelet a kihirdetését követő harmadik napon lép hatályba, és a kihirdetését követő ötödik napon hatályát veszti.

 Deltai Károly dr.Lack Mónika

 polgármester jegyző

Végső előterjesztői indokolás

A deregulációs követelmények és igények szűkségessé teszik egyes, korábban megalkotott önkormányzati rendeletek hatályon kívül helyezését. A dereguláció a hatékony jogi szabályozás egyik alapvető kritériuma. Rendeltetése, hogy mindenki számára egyszerűbbé tegye a jogszabályok közötti tájékozódást. Az elavult jogszabályok hatályon kívül helyezése a jogbiztonság szempontjából fontos.

**Hatástanulmány**

A Jat. 17. § (1) bekezdése szerint: A jogszabály előkészítője - a jogszabály feltételezett hatásaihoz igazodó részletességű - előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a Kormány által előterjesztendő törvényjavaslat, illetve kormányrendelet esetén a Kormányt, önkormányzati rendelet esetén a helyi önkormányzat képviselő-testületét tájékoztatni kell. A Kormány tagja rendeletében meghatározott esetben a közjogi szervezetszabályozó eszköz előkészítője előzetes hatásvizsgálatot végez.

1. **Társadalmi, gazdasági, költségvetési hatása:** A deregulációs tárgyú rendeletek társadalmi hatása abban mutatható ki, hogy alkalmazásával a hatályos jog marad érvényben, mely megkönnyíti az alkalmazhatóságot, így annak szerepe a jogbiztonság szempontjából jelentős. Gazdasági, költségvetési hatása nem releváns.
2. **Környezeti és egészségi következményei:** Nem releváns.
3. **Adminisztratív terheket befolyásoló hatása:** A rendeletben foglaltak végrehajtásának kimutatható adminisztratív terheket befolyásoló hatása a nyilvántartásokon történő átvezetések miatt lesz.
4. **A jogszabály megalkotásának szükségessége, a jogalkotás elmaradásának várható következményei:** A jogszabály megalkotásának szükségessége a jogalkotásról szóló 2010. évi CXXX. törvény 22. § (2) bekezdése értelmében szükséges. Elmaradásának várható következménye abban mutatható ki, hogy olyan jogszabályok is hatályukban maradnak, melyeknek alkalmazására már nincs szükség, ezáltal jogbizonytalanságot okoz.
5. **A jogszabály alkalmazásához szükséges személyi, szervezeti, tárgyi és pénzügyi feltételek:** A rendelet módosítása esetében nem releváns.